
Új utak az Ottlik-kutatásban: A regény és a forgatókönyv kapcsolata

Az Új utak az Ottlik-kutatásban: A regény és a forgatókönyv kapcsolata című dolgozat a fent említett író főművének számító, Iskola a határon című regénynek egy újfajta értelmezését igyekszik adni, úgy, hogy az irodalmi alapanyagból, a nyolcvanas években készült forgatókönyvvel hasonlítja össze az eredetit. A dolgozatban szerepel egy rövid adaptációs elméleti összefoglalás, ami megalapozza a későbbi munkát, továbbá a regény megfilmesítési kísérleteinek áttekintő története, ami az elkészült forgatókönyvet helyezi történeti kontextusba. Az Ottlik Géza hagyatékában megtalálható kézirat tartalmazza a szerző saját ötleteit, kommentárjait és saját kezű javításait, amelyekből eddig nem ismert következtetéseket lehet levonni a regényt tekintve. Az elkészült dolgozat jó alapja lehet az olyan további kutatásoknak is, amelyek Ottlik egész életművét egy egységes szövegnek tekintik.



